Nate Dogg

Nate Dogg, vlastným menom Nathaniel Dwayne Hale (* 19. august 1969, Long Beach, Kalifornia, USA – † 15. marec 2011, Long Beach) bol americký hudobník. Svoj debutový album vydal v roku 1997, ale jeho najúspešnejším albumom sa stal Music & Me z roku 2001.

 Biografia 
Narodil sa v rodisku žánru G-funk, v kalifornskom Long Beach v roku 1969 a takisto tam aj zomrel. Jeho bratranci sú takisto rapperi: Snoop Dogg, Butch Cassidy, RBX, Daz Dillinger a 1/2 Dead. Spievať začal ako malý v kostolnom zbore v meste Clarksdale v Mississippi, kde bol jeho otec pastorom. V 16-tich rokoch odišiel zo strednej školy a domova aby sa stal členom Námornej pechoty USA, kde si odslúžil 3 roky. V roku 1991 spolu s Snoop Doggom a Warrenom G založili skupinu 213. Nahrané demo skupiny si vypočul Dr. Dre a skupinu predstavil nahrávacej spoločnosti Death Row Records. V roku 1998 vydal album G-Funk Classics Vol. 1 & 2. Album obsahuje hit „Nobody Does It Better“. Svoj druhý štúdiový album s názvom Music & Me vydal v roku 2001. O rok neskôr bol uznaný vinným za nelegálne držanie zbrane a prechovávanie drog a odsúdený na podmienku a verejno-prospešným prácam. V roku 2007 prežil infarkt myokardu, po ktorom strávil týždeň v nemocnici, a potom bol prevezený do domáceho liečenia. Srdcová príhoda spôsobila paralýzu ľavej časti jeho tela, ktorá však mala podľa doktorov postupne zmiznúť, vplyv mŕtvice na jeho hlas nebol známy. Ďalší infarkt prežil v roku 2008.Jayson Rodriguez (January 18, 2008). Nate Dogg Paralyzed After Stroke; Manager Slams Coverage Of 911 Call , MTV; accessed January 19, 2008. 

Nate Dogg zomrel dňa 15. marca 2011 na zlyhanie srdca v Long Beach. Mnoho jeho spolupracovníkov ako Ludacris, The Game, 50 Cent, Snoop Dogg, Dat Nigga Daz, Xzibit, Erykah Badu, Murs, Big Pooh, Big Skye, Fabolous, Sheist, Knoc-Turn'al, Ice-T, Warren G a Eminemhttp://www.eonline.com/uberblog/b231316_eminem_hails_irreplaceable_nate_dogg.html mu vzdali úctu.

 Diskografia 
 G-Funk Classics, Vol. 1 & 2 (1998)
 Music and Me (2001)
 Nate Dogg (2003)

 Filmografia 
 Kuriér pieseň „I Got Love“ (2002)
 Doggy Fizzle Televizzle ako spevák ústrednej piesne pre skeč „The Braided Bunch“ (20022003)
 Hlava štátu sám seba (tiež spevák/skladateľ ústrednej piesne) (2003)
 Need For Speed: Underground pieseň „Keep it Comin“
 ''The Boondocks (2008)

 Referencie 

 Externé odkazy 


Kategória:Reperi USA
Kategória:Reperi afroamerického pôvodu
Kategória:Filmoví herci USA
Kategória:Televízni herci USA
Kategória:Osobnosti z Long Beach